Lav et referat af nedenstående tekst:

Tekst:
I 2013 modtog Nordjyllands Politi 26.512 anmeldelser om overtrædelse af straffeloven. Det er det samme som knap 73 anmeldelser i døgnet. Og så er det et fald fra 2012 på 2,2 procent. Det fremgår af den netop offentliggjorte kredsrådsberetning, en årsrapport med fokus på udvalgte dele af politiets arbejde. Der berettes om fald inden for flere områder. Blandt andet et stort et af slagsen omkring røverier, hvor der i 2013 "kun" skete 106 - 17,2 procent færre end i 2012. Voldsanmeldelser faldt med 4,5 procent fra 1161 i 2012 til 1109 i 2013 og sædelighedsforbrydelser faldt med hele 36,4 procent. Alle sammen tal, der vækker begejstring på politigården i Aalborg. - Vi arbejder for, at nordjyderne kan leve et liv trygt og sikkert liv, uden frygt for kriminalitet - og så glæder det mig naturligvis, når vi kan præsentere en beretning, der viser, at udviklingen bevæger sig den rigtige retning, udtaler politidirektør Elsemette Cassøe, der i dag har præsenteret beretningen for de nordjyske borgmestre. Selv antallet af indbrud faldt - med 6,3 procent - men der sker stadig 16 i døgnet i gennemsnit. - Indbrud er stadig til stor gene for mange borgere, og det er et problem ikke kun i Nordjylland, men også i resten af landet. Derfor har dette område fortsat høj prioritet, siger politidirektør Elsemette Cassøe der opfordrer til at borgerne sikrer deres hjem mod indbrud. Du kan læse flere resultater fra kredsrådsberetningen i faktaboksen til højre.

Referat:
Nordjyllands Politi havde mindre at se til i 2013.